b'\n_START_ARTICLE_\nEd King\n_START_SECTION_\n\xc5\xbdivotopis\n_START_PARAGRAPH_\nJedan je od osniva\xc4\x8da sastava Strawberry Alarm Clock sredinom 1960-ih. Sastavu Lynyrd Skynyrd pridru\xc5\xbeio se 1972. mijenjuju\xc4\x87i basistu Leona Wilkesona. Nakon povratka Wilkesona u sastav, King je nastavio svirati gitaru, \xc4\x8dime je postao tre\xc4\x87i gitarist sastava, \xc5\xa1to je u to vrijeme bila rijetka pojava.  Kao tekstopisac, sudjelovao je u stvaranju pjesme "Sweet Home Alabama", a sudjelovao je i u stvaranju pjesama "Poison Whiskey", "Saturday Night Special", "Mr. Banker", "Swamp Music", "Whiskey Rock-a-Roller", "Railroad Song", "I Need You" te "Workin\' For MCA", \xc5\xa1to kao tekstopisac, \xc5\xa1to kao kompozitor._NEWLINE_Sastav je napustio 1975. kada ga je zamijenio Steve Gaines. Imao je zapa\xc5\xbeenu ulogu u ponovnom okupljanju sastava 1987. te njihovu daljnjem djelovanju, ali je zbog zdravstvenih razloga morao napustiti sastav 1995. Zamijenio ga je Rickey Medlocke.'